Manimenos en l'anyo 1180 o emperador Frederico I Barbarroya quitó Bavera a lo güelfo Henrique o Lión, que yera duque de Saxonia, y li'n concedió a un mainate local, Otón de Wittelsbach, en calidat de sinyoría nominal de l'aria entre a Selva de Bohemia, o Inn, os Alpes y o Lech y por 738 anyatas os baverans fuoron gobernatos por os suyos descendients. En o Ducato de Bavera i heba muitos territorios baixo poder d'institucions que escapaban a lo control d'os duques: monesterios, seus bispals, ciudatz libres y nobles imperials.